**Torshov og Lilleborg menighetsråd, Møtebok**

**Avholdt:** 05.05.2015 kl.18:00-20:00

**Saksnummer:** 27/15 – 36/15

**Tilstede**: Sidsel Nyhagen, Lasse Bjølgerud, Gunnar Holten, Inger Johanne Aas, Silje M.K. Nygård (sak 27-31), Signe Fyhn, Grethe Ryen, Lars Natvig (sak 27-31), Silje Lied, Tormod Værvågen, Paul Aage Aasheim (sak 29-30) og Ingvild Nesheim (sak 30-36).

**Forfall:** Marit Eikeland, Petter Kurseth, Randi Frøskeland og Petter N. Dille.

**Sekretær**: Eli Djupvik

**Sak MR 27/15** Innkalling og dagsorden

 **Vedtak:** Godkjent.

**Sak MR 28/15** Møtebok for menighetsrådet 23. mars

**Vedtak:** Godkjent.

**Sak MR 29/15** Høring. Veivalg for fremtidig kirkeordning

Det ble fremmet forslag fra Paul Aage Aasheim om en tilføyelse til spørsmål nr 13. Forslaget falt.

 **Vedtak:** Høringen slik den er ført i pennen av Lasse Bjølgerud vedtas.

**Sak MR 30/15** Kirkevalget

1. Kandidatliste. Nominasjonskomiteens prioriterte liste foreligger.

Menighetsrådet har mottatt brev fra biskopen med godkjenning av James Malak som valgbar til MR. Dette er et historisk vedtak, da vi ikke kjenner til andre papirløse som har fått denne typen godkjenning tidligere.

Tillitsvalgt i nominasjonskomiteen, Sven Thore Kloster, var invitert til denne saken for å presentere nominasjonskomiteens arbeid. Nominasjonskomiteen hadde vektlagt følgende kriterier i sitt arbeid: fordeling mellom de to delene av soknet, nye og gamle kandidatnavn, kjønn, alder, flerkulturell sammensetning, egnethet og kompetanse. 63 personer var blitt forespurt, 13 ble nominert.

Det ble stilt noen spørsmål rundt arbeidet.

Menighetsrådet takker nominasjonskomiteen for arbeidet.

 **Vedtak:** Nominasjonskomiteens liste ble godkjent.

1. Lokaler. Vi har fått godkjent flytting av krets 0306 til Nordpolen skole. Stemmelokalene i vårt sokn (Nordpolen skole, Lilleborg skole og Sagene skole) er bekreftet. Vi venter på bekreftelse ang Sinsen skole og Grünerløkka skole.

**Vedtak:** Tre av fem stemmelokaler er bekreftet. Vi venter på bekreftelse fra de to siste.

1. Bemanning. Hvert stemmelokale skal være bemannet av tre personer til enhver tid. Søndag 13. sept kl 14-18 og mandag 14. sept kl 9-21. Opptelling av stemmer gjøres mandag kveld (14. sept.).

**Vedtak:** Menighetsforvalter sender ut skjema til rådets medlemmer slik at de kan tegne seg.

1. Forhåndsstemming.

**Vedtak:** Det delegeres til AU å bestemme når og hvor vi skal ha forhåndsstemming.

**Sak MR 31/15** Utlyste stillinger – intervjugruppe

Diakonstilling 100% fast og vikar for trosopplæringsleder 50% (01.-08.2015-31.12.2016) ble lyst ut 28. april med søknadsfrist 17. mai. Det planlegges intervju i uke 22.

**Vedtak:** Intervjugruppa består av kirkeforvalter, menighetsrådsleder, menighetsforvalter og fagforeningsrepresentant.

**Sak MR 32/15** Felles kommunikasjonstiltak i prostiet

Prostiets kommunikasjonsrådgiver foreslår felles kommunikasjonstiltak i prostiet ang informasjon til beboerne om omorganiseringen og Kirkevalget. Senere evt også om høytidene.

**Vedtak:** Menighetsrådet støtter felles kommunikasjonstiltak i prostiet.

**Sak MR 33/15** Interreligiøs oppsetning til høsten

Det vises til sak MR 25/15. Søknad om økonomisk støtte er sendt kulturetaten.

**Vedtak:** Menighetsrådet ønsker oppsetningen en mandag i slutten av oktober, og garanterer for utgifter inntil kr 20.000.

**Sak MR 34/ 15** Orientering om AU-vedtak

Sak AU 02/ 15: Utleie til teatergruppa Askeladden

AU er positive til å leie ut lokaler i Torshov kirke til teatergruppa Askeladden, men det fordrer at de er fleksible i forhold til kirkelige handlinger og trosopplæringstiltak.

Sak AU 03/ 15: Rehabilitering av våre to kirker – solcellepanel på taket

Menighetsrådet har skrevet brev til KFIO om saken.

Sak AU 04/15: Torshov og Lilleborg menighet på Pride

Torshov og Lilleborg er passive deltakere, og vil stille ansatte og/ eller frivillige på stand om ønskelig.

**Vedtak:** Orienteringen tas til etterretning.

**Sak MR 35/15** Orienteringssaker

* Orientering om Dagsvisitasen 23.04.
* Langtidsplan for Torshov og Lilleborg menighet
* God å snakke med-kurs onsd 27. mai kl 19-21 i Torshov
* Orientering fra Fellesrådet
	+ Bygg- og vedlikeholdskomiteen har vært på befaring
	+ Utleiereglement for kirkerommene kommer opp på neste møte i fellesrådet
* Orientering om vennskapsmenighetene
	+ Besøket fra vennskapsmenigheten i Jerusalem 21.-26. aug.
	+ Filmfremvisning lokal under Kirkeuka for fred i Israel og Palestina (20.-27. sept.)
	+ Telefonsamtale med John i Dangaji som har reist fra Dangaji til Juba for å hente offerpenger i banken. Pengene vil bli brukt til vedlikehold av gudstjenestestedet, kveldsskole for voksne og kvinnearbeid. I august skal de velge nytt eldsteråd.
* Orientering fra stab
	+ Takk fra diakon Torstein for avskjedsgave og markering
	+ Møte mellom organistene og KFIO
* Orientering fra trosopplærer
	+ Jevnlig godt oppmøte på babysang, over 20 babyer hver torsdag
	+ Barnesang er så populært at vi flere ganger har gått tomme for mat
	+ 26. mars: Påskevandring i Torshov kirke. For femåringer med familie. 13 barn kom, vi vasket hender og føtter, spiste påskemåltid og hadde glassmaleri-vandring, i tillegg fikk barna lage sitt eget glassmaleri-bilde. Kjempestemning.
	+ 11.-12. april: Påskeleir for barna som har vært på bibelkurs (KODE) de siste årene. Avsluttende leir, mange av dem er potensielle konfirmanter neste år. En fantastisk leir, 12 barn, lite søvn og mange gode samtaler om tro og tvil. Tema var Tomas tvileren. Hvordan kan vi tro uten håndfaste bevis?
	+ 16. og 23. april: Seksårssamlinger i kirken. 12 barn på hver samling, bøker deles ut førstkommende søndag. Barna har lært om Jesus som vår venn og om den usynlige Gud og Den hellige ånd, vi har klatret i trær og hørt historien om Sakkeus, og vi har brukt mye tid på dåp.  Seksåringene er blitt en glad og husvarm gjeng.
	+ Familiespeiding 22. mars: Vannrett snø, kaldt og surt. 10 familier stilte opp med vedkubber og godt humør. Vi lærte å lage bål, og snakket om Gud, ild og varme.
	+ Planleggingsarbeidet for felles tiltak for barn over skolealder, over tiårsalder og over konfirmantalder er i gang. Vi legger opp til tre linjer i SPLITS-samarbeidet: Korlinja, speiderlinja og klubblinja. Noe av tilbudet finnes allerede, og vi sluser våre barn over i andre menigheter. Slik håper vi å få et helhetlig – og, viktigst: kontinuerlig – tilbud også til denne gruppen.
* Utleie konserter
	+ Sønd 10. mai kl 17.00 i Torshov kirke: Den første sang på fjellet
	+ Tirsd 19. mai kl 20.00 i Lilleborg kirke: Ten Sing

**Sak MR 36/15** Eventuelt

* Takkegave overrekkes Silje Nygård under Ten Sing konserten 19. mai.

**Vedtak:** AU får fullmakt til å kjøpe inn gave.

* Dersom leder og nestleder i menighetsrådet blir borte samtidig, trenger vi en fungerende leder.

**Vedtak:** Marit Eikeland kan gå inn som fungerende leder om behovet melder seg.

* Nye benkeputer i Lilleborg kirke.

**Vedtak:** Det bevilges kr 1800,- til innkjøp av 40 nye puter.

Sidsel Nyhagen Lasse Bjølgerud Gunnar Holten

Inger Johanne Aas Silje M.K. Nygård Signe Fyhn

Grethe Ryen Lars Natvig Silje Lied

Tormod Værvågen Paul Aage Aasheim Ingvild Nesheim